**Z A P I S N I K**

Sa 30. sjednice Školskog odbora Osnovne škole braće Radića Pakrac održane **10.09.2015.godine u 13:30 sati**.

KLASA: 003-06/15-01/10

URBROJ: 2162-10-01-15-02

.............................................................

**Prisutni članovi**: Manuela Papić, Lejla Skalnik , Morena Mandić Čolić, Željka Pejša Božić, Marko Martinelli

**Nenazočni članovi**: Danijela Kiš, Ivana Roksandić (opravdano odsutne radi bolesti)

**Ostali prisutni**: Sanja Delač, ravnateljica, Danijela Balešić, voditeljica računovodstva, Ivančica Kiš, tajnica škole, zapisničarka

.............................................................

Na sjednici se nalazi pet od sedam članova Školskog odbora te je konstatiran kvorum potreban za donošenje pravovaljanih odluka.

..............................................................

Predsjednica Školskog odbora pozdravlja nazočne i čita dnevni red 30.sjednice Školskog odbora :

1. Usvajanje zapisnika s prošle sjednice Školskog odbora
2. Dopuštenje za izmjene financijskog izvješća za 2014.g.
3. Suglasnost za zaposlenje kandidata prema natječajima za tjelesnu i

zdravstvenu kulturu, češki jezik, razrednu nastavu, posebni razredni odjel

1. Izbor osiguravajuće kuće za osiguranje učenika
2. Izmjene Pravilnika kućnog reda
3. Razno

.........................................................

**AD 1**

Prva točka dnevnog reda je usvajanje zapisnika s 29.sjednice školskog odbora. Tajnica čita zapisnik s prošle sjednice Školskog odbora. Primjedaba na zapisnik nije bilo. Svi prisutni članovi školskog odbora prihvaćaju zapisnik s prošle sjednice školskog odbora.

:::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

**Jednoglasno za** svi prisutni članovi.

::::::::::::::::::::::::::::::::::::::::::::::::::::::::::::::::::::::::::::::

**AD 2**

Danijela Balešić,voditeljica računovodstva tumači članovima školskog odbora da je potrebna njihova suglasnost da bi izmjenila prošlogodišnji financijski izvještaj. Financijski izvještaj za prošlu i prvi dio tekuće kalendarske godine pogrešno prikazuje manjak. Razlozi tog neispravnog izvješća su što nije knjižen sav prihod od grada Pakraca kroz cijelu prošlu 2014.g. i prvi dio 2015.godine te je potrebno ispraviti financijski izvještaj tako da se proknjiži prihod čime će se ukupno stanje drugačije prikazati. Da bi se financijski izvještaj za prošlu godinu mijenjao potrebna je suglasnost Školskog odbora. Danijela tumači da je obavijestila revizoricu u Požegu i da će joj ona pomoći ispraviti nedostatke u financijskom izvješću za prošlu godinu i prvi dio tekuće kalendarske godine.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi školskog odbora **jednoglasno daju suglasnost** za izmjenu prošlogodišnjeg financijskog izvješća radi unosa prihoda koji nisu bili unešeni kako bi financijski izvještaj mogli popraviti i za prvi dio tekuće kalendarske godine.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 2**

Provedeni su natječaji za zapošljavanje na radnom mjestu učitelja tjelesne i zdravstvene kulture, učitelja češkog jezika i kulture, edukatora-rehabilitatora i učiteljice razredne nastave.

1. **Tjelesna i zdravstvena kultura:**

Ravnateljica predlaže da se na to radno mjesto na nepuno neodređeno radno vrijeme od 16 sati tjedno primi Ljerka Tomić, profesorica fizičke kulture koja je u dijelu radnog vremena u srednjoj školi proglašena tehnološkim viškom a javila se na naš natječaj. Manuela Papić obrazlaže da će u glasovanju o ovoj točci biti suzdržana jer se na slaže s primanjem nepoznatih osoba dok postoje ljudi koji imaju jednake kompetencije a dokazali su se kao dobri radnici na zamjenama za bolovanja i odsustva učitelja.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi Školskog odbora s četiri glasa „za“ i jednim „suzdržanim“ glasom daju prethodnu suglasnost ravnateljici ( sukladno čl.10.st.1. Pravilnika o radu Osnovne škole braće Radića Pakrac od 02.02.2015.g.) za primanje u radni odnos na neodređeno nepuno radno vrijeme od 16 sati tjedno ukupno Ljerke Tomić, profesorice fizičke kulture.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

1. **Češki jezik i kultura prema modelu C**

Na natječaj za češki jezik i kulturu prema modelu C na nepuno neodređeno radno vrijeme javilo se više kandidata od kojih nitko ne ispunjava propisane uvjete sukladno čl. 105. Zakona o odgoju i obrazovanju u osnovnoj i srednjoj školi. Ravnateljica predlaže da se u radni odnos na određeno radno vrijeme sukladno čl.107.st.11. primi Luka Siruček, magistar primarnog obrazovanja iz malih Zdenaca koji je završio češku osnovnu školu,češki mu je materinji jezik te je više puta radio u češkoj osnovnoj školi u Daruvaru. Osim toga aktivan je u je kulturno umjetničkim društvima češke kulture iz Daruvara.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi Školskog odbora s pet glasova „za“ daju prethodnu suglasnost ravnateljici ( sukladno čl.10.st.1. Pravilnika o radu Osnovne škole braće Radića Pakrac od 02.02.2015.g.) za primanje u radni odnos na određeno nepuno radno vrijeme od 8 sati tjedno ukupno Luke Siručeka, magistra primarnog obrazovanja.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

1. **Razredna nastava**

Učiteljica Ivana Havlena nalazi se na rodiljnom dopustu. Raspisan je natječaj za njezinu zamjenu do povratka na posao te ravnateljica predlaže Lidiju Petrovečki Bosanac koju je već zaposlila na petnaest dana a koja je više puta radila u našoj školi na zamjenama i zadovoljava uvijete natječaja da ju se zaposli do povratka ivane Havlena na posao.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi Školskog odbora s pet glasova „za“ daju prethodnu suglasnost ravnateljici ( sukladno čl.10.st.1. Pravilnika o radu Osnovne škole braće Radića Pakrac od 02.02.2015.g.) za primanje u radni odnos na određeno puno radno vrijeme do povratka Ivane Havlena na posao Lidiju Petrovečki Bosanac, magistra primarnog obrazovanja.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

1. **Edukator – rehabilitator**

Od nove školske godine 2015./2016. dobili smo suglasnost MZOS za posebni razredni odjel u kojemu je potrebno zaposliti učitelja edukatora rehabilitatora. Javilo se više kandidata između kojih i dvije učiteljice razredne nastave koje su završile studij defektologije u Bijakovićima u Bosni i Hercegovini, smjer opća defektologija. Konzultirali smo prosvjetnu inspekciju u MZOS te su nam odgovorili da je moguće sklopiti s njima ugovor o radu ali samo kao nestručne osobe na pet mjeseci i ponovno raspisati natječaj dok se ne javi stručna osoba. Ravnateljica ih je zvala no obje su odbile pa prethodnu suglasnost za zaposlenje traži za Ivanu Meaški, učiteljicu primarnog obrazovanja koja javila na natječaj a već radi po odluci ravnatelja na do petnaest dana. Ivana Meaški je u školi već radila na zamjenama za odsutne učitelje i pokazala se odličnom radnicom.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi Školskog odbora s pet glasova „za“ daju prethodnu suglasnost ravnateljici ( sukladno čl.10.st.1. Pravilnika o radu Osnovne škole braće Radića Pakrac od 02.02.2015.g.) za primanje u radni odnos Ivanu Meaški, magistru primarnog obrazovanja na određeno puno radno vrijeme do raspisivanja novog natječaja u roku pet mjeseci sukladno čl.107.st.11. Zakona o odgoju i obrazovanju u osnovnoj i srednjoj školi.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 4**

Izbor osiguravajuće kuće za osiguranje učenika.

Ravnateljica je donijela ponude osiguravajućih kuća koje su pristigle poštom i elektronskim putem. To su ponude UNIQE, CROATIA OSIGURANJA , WIENER OSIGURANJA, SUNCE OSIGURANJA, EUROHERCA, GENERALI OSIGURANJA I JADRANSKOG OSIGURANJA. Sve su ponude predane na uvid članovima Školskog odbora te je o istima raspravljeno. Kao najpovoljnija ponuda u smislu ponuđene usluge za cijenu koštanja je ponuda Croatia osiguranja.

Manuela Papić i Lejla Skalnik predlažu da predstavnica Croatia osiguranja dođe i objasni roditeljima koje su mogućnosti osiguranja prilikom naplate za nesretni slučaj i da sakupi novac od roditelja koji žele osigurati svoju djecu. Zajednički roditeljski sastanci bi bili za pete,šeste,sedme i osme razrede te bi predstavnik osiguranja bio na tim roditeljskim sastancima. Za niže razrede također će se održati zajednički roditeljski sastanci te će predstavnica osiguravajuće kuće doći na te sastanke..

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi školskog odbora jednoglasno odlučuju da će učenike Osnovne škole braće radića Pakrac u školskoj godini 2015/2016.g. osiguravati osiguravajuća kuća CROATIA OSIGURANJE.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 5**

Izmjene pravilnika Kućnog reda; PRIJEDLOG PROMJENE ČL.17 POSTOJEĆEG PRAVILNIKA. Tajnica dijeli materijale za članovima Školskog odbora da bi vidjeli prijedlog. Na inicijativu učenika za promjenom, održane su rasprave na Učiteljskom vijeću i Vijeću roditelja te je na tim tijelima usuglašen novi dnevni raspored predmetne i razredne nastave.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Svi su prisutni članovi školskog odbora jednoglasno su suglasni s tekstom izmjene čl.17. Pravilnika o kućnom redu.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 6**

Razno

Ravnateljica je donijela zamolbu predsjednika društva Mađara koji traži najam jedne učionice za tečaj mađarskog jezika za zainteresirane polaznike. Tečaj bi se održavao u večernjim satima i društvo Mađara postavlja zamolbu za besplatni najam jedne učionice.

Članovi Školskog odbora suglasni su s najmom učionice ali uz plaćanje najma.

Nadalje postavljaju pitanje ravnateljici o najmu područne škole u Prekopakri.

Članice školskog odbora postavljaju pitanje iz kojeg razloga razne udruge u Prekopakri, npr. kulturno umjetničko društvo „Sloga“ koriste prostor područne škole u Prekopakri bez ikakve naknade.

20 godina, je prema njihovom mišljenju, dovoljno dugačak period ne snošenja nikakvih troškova od korištenja školskog prostora te je došlo vrijeme da se isti prekine i pokrene plaćanje korištenja školskih prostora. Naime članovi školskog odbora svi jednoglasno u raspravi zaključuju jer vanjski korisnici svojim aktivnostima povećavaju mjesečne režije tih prostora koje snosi Osnovna škola samostalno.

Isto tako postavljaju pitanje ravnateljici ima li uopće spoznaju o tome koliko ljudi ima ključ ulaznih vrata od škole u Prekopakri jer je ista svaku večer otvorena iz raznih interesa a razni ljudi koriste unutrašnji prostor.

Nadalje je problem režijskih troškova koje prema mišljenju članova školskog odbora trebaju zajedno sa školom snositi i korisnici prostora u onom omjeru koliko prostor koriste.

Isto tako članovi školskog odbora predlažu ravnateljici da se promjeni ključanica na vratima Područne škole Prekopakra koko bi se mogla vršiti kontorla korištenja istih prostora u nenastavne svrhe.

Ravnateljica odgovara da će sukladno ovoj odluci članova Školskog odbora uputiti odgovor udrugama koje su korisnici školskog prostora u svim školama da će im se sukladno Odluci o uvjetima i načinu korištenja školskih ustanova kojima je osnivač Požeško- slavonska županija od 22.rujna 2014.odrediti cijena najma školskog prostora proporcionalno kvadraturi prostora koji koriste.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi školskog odbora jednoglasno donose zaključak da se od listopada 2015.g. a najkasnije od nove kalendarske godine pokrene naplata korištenja prostora škole vanjskim korisnicima kako što su razne udruge i kulturno umjetnička društva te ostala društva a sve u cilju uređenja troškova koji nisu maleni i koje trebaju snositi korisnici zajedno a vlasnikom.

Udruzi Mađara će se uputiti isti dopis kao gore navedenim korisnicima školskih prostora.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

Završeno u 14:35